Tekstivastine osa 5.

Milja täällä, hei! Kiva nähdä!

Viime kerralla pääsimme seuraamaan kasvintuhoojapyydysten asennusta. Minnehän tarkastajamme suuntaa tällä kertaa?

Osa 5. Mansikan taimituotanto

Kasvinterveysrekisterissä olevat kasvipassia käyttävät taimituottajat tarkastetaan vuosittain. Tänään kasvintarkastaja tekee omavalvontatarkastuksen ja kasvintuhoojakartoituksen mansikan taimituottajalle.

Tarkastus aloitetaan käymällä asiakirjat läpi tilan omistajan kanssa. Kun omavalvonta osoittautui olevan kunnossa, voidaan aloittaa kasvintuhoojatilanteen tarkastus.

Aluksi tarkastetaan emokasvit, joista viljelijä ottaa rönsyjä taimituotantoon. Lisäksi tarkastetaan juurrutusvaiheessa ja myyntiin lähdössä olevia taimia.

Kasveissa tai tuotantopaikalla ei saa esiintyä karanteenituhoojia. Myytävissä kasveissa ei saa olla laatutuhoojien oireita.

Oireita etsitään silmävaraisesti kasvustoja tutkien, lehtiä käännellen sekä valoa vasten katsellen. Oireita voivat olla esimerkiksi lehtien värimuutokset ja kitukasvuisuus. Tuhoojat vioittavat myös juuristoa ja marjoja.

Tarkastaja havaitsi emotaimen lehdissä kitukasvuisuutta. Emotaimi nostetaan ylös juurineen ja lähetetään laboratorioon tutkittavaksi.

Seuraavaksi tarkastaja selvittää, onko toimijalla tiedossa mikä oireet on aiheuttanut ja onko eristä otettu näytteet. Neuvonta on tärkeä osa kasvintarkastajan työtä.

Kasvintarkastajat tekevät yhdessä tuottajien kanssa töitä, jotta suomalainen kasvintuotanto pysyy mahdollisimman puhtaana tuhoojista. Kun tuotantoketju pysyy puhtaana, pääset sinäkin nauttimaan kesän herkullisista mansikoista!

Mukavaa, että lähdit kanssani kasvintarkastajan matkaan! Seuraavalla kerralla pääsemme tutustumaan Venäjän tuontipuun tarkastukseen.

Nähdään taas pian!